CELEX: 32015D0956
Language: et
Date: 2015-06-17 00:00:00
Title: Poliitika- ja julgeolekukomitee otsus (ÜVJP) 2015/956, 17. juuni 2015, Ukraina tsiviiljulgeoleku sektori reformiks läbi viidava Euroopa Liidu nõuandemissiooni (EUAM Ukraine) panustajate komitee loomise kohta (EUAM Ukraine/1/2015)

20.6.2015   
            
            
               ET
            
            
               Euroopa Liidu Teataja
            
            
               L 156/21
            
         POLIITIKA- JA JULGEOLEKUKOMITEE OTSUS (ÜVJP) 2015/956,
   17. juuni 2015,
   Ukraina tsiviiljulgeoleku sektori reformiks läbi viidava Euroopa Liidu nõuandemissiooni (EUAM Ukraine) panustajate komitee loomise kohta (EUAM Ukraine/1/2015)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 22. juuli 2014. aasta otsust 2014/486/ÜVJP, mis käsitleb Euroopa Liidu nõuandemissiooni Ukraina tsiviiljulgeoleku sektori reformiks (EUAM Ukraine), (1) eriti selle artiklit 10,
   ning arvestades järgmist:
   
               (1)
            
            
               Vastavalt otsuse 2014/486/ÜVJP artikli 10 lõikele 3 volitas nõukogu poliitika- ja julgeolekukomiteed tegema asjakohaseid otsuseid Ukraina tsiviiljulgeoleku sektori reformiks läbi viidava Euroopa Liidu nõuandemissiooni (EUAM Ukraine) panustajate komitee moodustamise kohta.
            
         
               (2)
            
            
               15. ja 16. juunil 2001 Göteborgis toimunud Euroopa Ülemkogu järeldustega kehtestati kolmandate riikide politseimissioonidesse panustamise juhtpõhimõtted ja kord. Nõukogu kiitis 10. detsembril 2002 heaks dokumendi „Konsultatsioonid ja kord ELi mittekuuluvate riikide osalemiseks ELi kriisiohjamise tsiviiloperatsioonides”, millega täiendati korda kolmandate riikide osalemiseks kriisiohjamise tsiviiloperatsioonides, sealhulgas panustajate komitee loomiseks.
            
         
               (3)
            
            
               Panustajate komitee peaks toimima foorumina, kus panustavate kolmandate riikidega arutatakse kõiki missiooni EUAM Ukraine juhtimisega seonduvaid probleeme. Poliitika- ja julgeolekukomitee, mis teostab missiooni EUAM Ukraine poliitilist kontrolli ja strateegilist juhtimist, peaks võtma arvesse panustajate komitee seisukohti,
            
         ON VASTU VÕTNUD KÄESOLEVA OTSUSE:
   Artikkel 1
   Loomine ja pädevus
   1.   Ukraina tsiviiljulgeoleku sektori reformiks läbi viidava Euroopa Liidu nõuandemissiooni (EUAM Ukraine) jaoks luuakse panustajate komitee.
   2.   Panustajate komitee pädevus on sätestatud dokumendis „Konsultatsioonid ja kord ELi mittekuuluvate riikide osalemiseks ELi kriisiohjamise tsiviiloperatsioonides”.
   Artikkel 2
   Koosseis
   1.   Panustajate komitee koosneb järgmistest liikmetest:
   
               —
            
            
               kõigi liikmesriikide esindajad ning
            
         
               —
            
            
               missioonis osalevate ja sellesse panustavate kolmandate riikide esindajad.
            
         2.   Euroopa Komisjoni esindaja võib samuti panustajate komitee koosolekutest osa võtta.
   Artikkel 3
   Teave missiooni juhilt
   Panustajate komitee saab regulaarselt teavet missiooni juhilt.
   Artikkel 4
   Eesistuja
   Panustajate komitee eesistujaks on liidu välisasjade ja julgeolekupoliitika kõrge esindaja või tema esindaja.
   Artikkel 5
   Koosolekud
   1.   Eesistuja kutsub panustajate komitee koosolekud regulaarselt kokku. Kui asjaolud seda nõuavad, võib eesistuja algatusel või liikme taotlusel kutsuda kokku erakorralise koosoleku.
   2.   Eesistuja saadab eelnevalt välja esialgse päevakorra ja koosolekuga seotud dokumendid. Eesistuja vastutab panustajate komitee arutelude tulemuste poliitika- ja julgeolekukomiteele edastamise eest.
   Artikkel 6
   Konfidentsiaalsus
   1.   Panustajate komitee koosolekute ja menetluste suhtes kohaldatakse vastavalt nõukogu otsusele 2013/488/EL (2) kõnealuses otsuses sätestatud julgeolekueeskirju. Eelkõige peab panustajate komitee esindajatel olema nõuetekohane juurdepääsuluba.
   2.   Panustajate komitee arutelude suhtes kehtib ametisaladuse hoidmise kohustus, välja arvatud juhul, kui panustajate komitee on ühehäälselt teisiti otsustanud.
   Artikkel 7
   Jõustumine
   Käesolev otsus jõustub selle vastuvõtmise kuupäeval.
   
      Brüssel, 17. juuni 2015
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 217, 23.7.2014, lk 42.
   
      (2)  Nõukogu 23. septembri 2013. aasta otsus 2013/488/EL ELi salastatud teabe kaitseks vajalike julgeolekueeskirjade kohta (ELT L 274, 15.10.2013, lk 1).